ক্যাফের সঙ্গে ছোট্ট স্টোরের কথা বলছিলাম। শৈলেশ সেখানে রেখেছেন টয়ট্রেনের মিনিয়েচার, আকর্ষণীয় রঙের বাহারে নানা টিপড, রুপোর টিপড, সুগার আর মিল্ক পডের সেট, চায়নিজ গ্রিন টি সেট, চা তৈরির নানারকম ফ্লাস্ক। উপহার এবং নিজের ব্যবহারের এমন কালেকশন বাজার ঘুরে পাওয়া মুশকিল, চ্যালেঞ্জ ছুড়ে বললেন তরুণ উদ্যোক্তা। জানালেন, এখানেই থেমে থাকতে চান না। কনসেপ্ট হিট হলে ব্যবসা ছড়িয়ে দেবেন সারা শহরে।